
Tisztelt Képviselő-testület!
A nemzeti köznevelésről szóló 2011. évi CXC. törvény (Nkt.) 50. §. szerint az iskolába a tanköteles tanulókat az első évfolyamra az állami intézményfenntartó központ véleményének kikérésével a kormányhivatal által meghatározott időszakban kell beíratni. A beiratkozásra meghatározott időt a helyben szokásos módon közzé kell tenni. A kormányhivatal meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a kormányhivatalnak be kell szereznie az érdekelt települési önkormányzatok véleményét. Erre tekintettel a kormányhivatal megküldte az önkormányzatunknak a kötelező felvételt biztosító általános iskolák felvételi körzethatárait tartalmazó dokumentum tervezetét, hogy a Testület véleményezhesse azt.
A Képviselő- testületnek a fentiek alapján javaslom az alábbi határozati javaslat elfogadását:
/2018.(IX.24.) Képviselő-testületi határozat

az iskolai felvételi körzethatárok véleményezéséről 

Mórágy Község Önkormányzat Képviselő-testülete úgy határozott, hogy a Tolna Megyei Kormányhivatalnak a kötelező felvételt biztosító általános iskolák felvételi körzethatárainak megállapításához megküldött tervezetében a Mórágyi Általános Iskola felvételi körzethatárával egyetért, és azt elfogadásra javasolja. 
Határidő: 2018. október 31.

Felelős: Glöckner Henrik polgármester

Határozattal értesítendő: Tolna Megyei Kormányhivatal, Szekszárd
Mórágy, 2018. szeptember 17.

